ພວກຜູ້ນຳ ຂອງໂລກ ປະນາມ ການໂຈມຕີ ໜັງສືພິມ ຢູ່ ປະເທດຝຣັ່ງ
ປະທານາທິບໍດີ​ສະຫະລັດ ທ່ານ Barrack Obama ​ໄດ້​ກ່າວ​ວ່າ ສະຫະ​ລັດ ຈະ​ຢືນ​ຢູ່​ຄຽງ​ບ່າ​ຄຽງ​ໄຫລ່​ກັບ​ຊາວ​ຝຣັ່ງ ​ໃນ​​ເຫດ​ໂສກ​ນາດຕະກຳ​ ​ຄັ້ງ​ນີ້.
ບັນດາຜູ້ນຳຂອງໂລກອອກມາປະນາມຢ່າງໄວວາຕໍ່ການກໍ່ການ ຮ້າຍທີ່ຮ້າຍແຮງສຸດໃນຝຣັ່ງ ໃນຮອບຫຼາຍໆທົດສະວັດ ຫຼັງຈາກ ທີ່ພວກມືປືນ ໃສ່ໜ້າກາກ ໄດ້ຍິງສັງຫານ 12 ຄົນ ທີ່ສຳນັກງານ ສັງສືພິມແຫ່ງນຶ່ງ ໃນນະຄອນປາຣີສ ທີ່ຮູ້ກັນດີວ່າ ເປັນໜັງສືພິມ ຍົວະເຍີ້ຍຕະຫລົກຊວນຫົວນັ້ນ ການໂຈມຕີໃນວັນພຸດມື້ນີ້ໄດ້ສັງຫານບັນນາທິການ ທ່ານ Charlie Hebdo ພ້ອມທັງຕຳ ຫຼວດ 2 ຄົນ ພວກໂຈມຕີໄດ້ຫລົບໜີໄປ ຫຼັງຈາກທີ່ໄດ້ຍິງສັງຫານ ໃນຕອນບ່າຍວານນີ້ ຕໍ່ມາ ເຈົ້າໜ້າທີ່ຝຣັ່ງກໍສາມາດລະບຸໂຕພວກໂຈມຕີນີ້ວ່າແມ່ນຜູ້ໃດ ໃນການສືບສວນ ທີ່ ໄດ້ຮັບການຊ່ອຍເຫຼືອຈາກສະຫະລັດຢ່າງເຕັມທີ່ ປະທານາທິບໍດີສະຫະລັດ ທ່ານ Barrack Obama ໄດ້ກ່າວວ່າ ສະຫະລັດ ຈະຢືນຢູ່ຄຽງບ່າຄຽງໄຫລ່ກັບຊາວຝຣັ່ງ ໃນເຫດໂສກນາດຕະກຳ ຄັ້ງນີ້ ທ່ານໂອບາມາ ໄດ້ເອີ້ນການໂຈມຕີໃນຄັ້ງນີ້ວ່າ ເປັນການໂຈມຕີຕໍ່ສິດເສລີພາບຂອງພວກ ນັກຂ່າວແລະສິດເສລິພາບໃນດ້ານການຂ່າວ ທ່ານໄດ້ກ່າວວ່າ ມັນໄດ້ເນັ້ນໃຫ້ເຫັນວ່າເປັນຫຍັງພວກກໍ່ການຮ້າຍ ຈຶ່ງບໍ່ມັກສິດເສລີພາບເຫລົ່ານີ້ ປະທານາທິບໍດີຝຣັ່ງ ທ່ານ Francois Holland ໄດ້ເອີ້ນການໂຈມຕີຄັ້ງນີ້ວ່າ ແລະກ່າວວ່າວ່າການໂຈມອີກຫຼາຍໆບັ້ນ ໄດ້ສ້າງຄວາມເສົ້າໂສກໃນຝຣັ່ງ ໃນຫຼາຍໆອາທິດຜ່ານມານີ້ ນາຍົກລັດຖະມົນຕີອີຕາລີ ທ່ານ Matteo Renzi ໄດ້ກ່າວສະແດງຄວາມເສົ້າສະລົດໃຈກັບທ່ານເອກອັກຄະລັດຖະທູດຝຣັ່ງໃນນະຄອນໂຣມ ທ່ານກ່າວເຖິງການໂຈມຕີໃນຝຣັ່ງຄັ້ງນີ້ວ່າ ເປັນການກະທຳທີ່ຕໍ່ຕ້ານກັບໂລກເສລີ ເລຂາທິການໃຫຍ່ອົງການສະຫະປະຊາຊາດ ທ່ານ Ban Ki-moon ໄດ້ກ່າວວ່າ ການກໍ່ອາຊະຍາກຳທີ່ໜ້າຢ້ານກົວ ບໍ່ຍຸຕິທຳ ແລະຊົ່ວຊ້າສາມານແບບເລືອດເຢັນ ເປັນການກະທຳທີ່ຕ້ອງການສ້າງຄວາມແບ່ງແຍກ ແຕ່ວ່າໂລກຂອງເຮົາ ບໍ່ຕ້ອງຫຼົງກົນພວກເຂົາ ນາຍົກລັດຖະມົນຕີອັງກິດ ທ່ານ David Cameron ໄດ້ກ່າວເຖິງການໂຈມຕີນີ້ວ່າ ເປັນການກະທຳທີ່ໂຫດຮ້າຍ ຕ່ຳຊາມ ໃນຂະນະທີ່ ນາຍົກລັດຖະມົນຕີເຢຍຣະມັນ ທ່ານນາງ Angela Markel ເອີ້ນເຫດຮ້າຍນີ້ວ່າ ນາຍົກລັດຖະມົນຕີອອສເຕຣເລຍ ທ່ານ Tony Abbott ເອີ້ນການໂຈມຕີນີ້ວ່າ ເປັນການ ກໍ່ ໂທດກຳທີ່ໜ້າຂົນຫົວລຸກ ແຕ່ກໍເວົ້າວ່າ ການກໍ່ການແບບນີ້ແມ່ນຄາດວ່າຍັງຈະມີຂຶ້ນຕື່ມຍ້ອນ ວ່າ ພວກຫົວຮຸນແຮງລັດອິສລາມ ໄດ້ປະກາດສົງຄາມກັບໂລກແລ້ວ ນັກສອນສາສະໜາອິສລາມຄົນນຶ່ງທີ່ເມືອງ Bordeaux ໄດ້ຮຽກຮ້ອງໃຫ້ຊາວມຸສລິມພາ ກັນ ລົງສູ່ຖະໜົນຫົນທາງເພື່ອປະທ້ວງຕໍ່ການໂຈມຕີທີ່ປາຣີ ໂດຍເອີ້ນການໂຈມຕີນີ້ວ່າ ເກືອບ ເທົ່າກັບເປັນການປະກາດສົງຄາມ ທ່ານ Tareq Oubrou ກ່າວວ່າ ຫລັງຈາກ ໄດ້ພົບປະ ກັບພະສັນຕະປາປາ Francis ທີ່ນະຄອນ Vatican ໃນວັນພຸດວານນີ້ແລ້ວ ການໂຈມຕີ ຕໍ່ສຳນັກງານຂອງໜັງສືພິມ Charlie Hebdo ແມ່ນເທົ່າກັນກັບການໂຈມຕີ ເມື່ອວັນທີ 11 ກັນຍາ ສຳຫລັບຊາວອາເມຣິກັນ